|  |
| --- |

| **Teknik & Miljø**Udvikling & Analyse |
| --- |

| Torvegade 74, 6700 EsbjergDato 22. marts 2023 |
| --- |

# Referat dialogmøde mellem Plan & Byudviklingsudvalget og Sønderris Lokalråd onsdag den 29. marts 2023 kl. 16.30-17.15, Rådhuset, Torvegade 74, 6700 Esbjerg (Lokale Stranden).Rådhuset er låst, men I bliver hentet ved hovedindgangen umiddelbart før mødet.

**Deltagere:**

**Plan & Byudviklingsudvalget**

Henning Ravn

Karsten Degnbol

Henrik Andersen

Mussa Utto

Hans Erik Møller

**Sønderris lokalråd**

**Forvaltningen**

Henrik Studsgaard, Direktør i Teknik & Miljø

Thomas Rødgaard Poulsen, Leder af Udvikling & Analyse

Jesper Brødsgaard, Chef for Park & Mobilitet

Morten Harder, Stadsarkitekt

**Referat**

1. **Velkommen v/ Henning Ravn**

1. **Samarbejde med lokalråd**
2. **Drøftelse af lokalrådets indsendte punkter**
3. **Seniorbofællesskab i Sønderris**

I Lokalrådet i Sønderris har vi haft en arbejdsgruppe der sammen med andre aktører har undersøgt, og arbejdet på grundlaget for at etablere et moderne, værdiskabende og fællesskabsorienteret seniorbofællesskab på den reelt set sidste ledige grund i Sønderris. Sønderris er bygget på frivillighed og fællesskab, og de beboere der har boet i Sønderris siden starten, er nu i en alder hvor børnene for længst er flyttet hjemmefra, hvor man gerne vil have mindre plads, men mere fællesskab med ligesindede. Der er stor efterspørgsel på den type boliger herude, og for at bevare den interne migration i vores bydel, er dette det naturlige næste skridt. Vi ønsker at opfordre Esbjerg Kommune til at tænke ud af boksen, og sammen med Sønderris skabe en ny type seniorbofællesskaber som ikke findes i vores kommune på nuværende tidspunkt, og som kan være med til at definere en helt ny måde at tænke seniorliv på i Esbjerg. Det tror vi på at Sønderris med vores historik kan være med til at løfte til en særdeles positiv fortælling om det gode og aktive seniorliv, hvor man hjælper hinanden og dermed sparer kommunen for en række udgifter i seniorlivet.

*Bilag*

*VÆRDIGRUNDLAG udkast*

*Seniorfællesskab\_sønderris*

*Forvaltningens kommentar:*

Der er lige vedtaget en ny lokalplan for et nyt boligområde ved Guldager. I denne er der mulighed for at udvikle seniorbofællesskaber.
Herudover forventer der løbende at blive arbejdet for at lave nye projekter til understøtning af ønsket. Disse skal koordineres med en udbygning af kapaciteten for børn og skole.

Referat: Drøftelse af muligheder og ønsker for fremtiden og udviklingen i Sønderris. Lokalrådet ønsker, at der igangsættes en dialog, så forberedelserne er gjort, når økonomien er klar.

1. **Fritids - og Idrætsfaciliteter i Sønderris**

Dette punkt er bestemt ikke nyt, men vi ønsker at tage punktet med igen fordi vi ikke kan blive ved med at tale om udvikling i Sønderris og omegn, uden at tage højde for de kapacitetsproblemer vi oplever. Vi er bekendt med at udfordringerne ligger i Kultur - og Fritidsudvalget, men mener også at Plan - og Byudviklingsudvalget har et ansvar for at forblive opmærksomme på de udfordringer som nye udstykninger medbringer.

*Forvaltningens kommentar:*

Der er et fortsat fokus fra PBU på kapacitetsudfordringerne i forbindelse med nye boligudstykninger. Dette sker i samarbejde med KFU.

Referat: Trafikken ved Præstemarksvej er udfordret, blandt andet fordi der parkeres på 2-1 vejen. Lokalrådet foreslår derfor at der høvles noget græs af og etableres en stenmelssti.

Park & Mobilitet kontakter Park Nord og informerer om problematikken.

1. **Evaluering** (5 minutter)

Lokalrådet ønsker at blive involveret i en eventuel skoleudbygning.

Processen omkring udstykning i Guldager, har Lokalrådet oplevet meget positivt.